《庆春宫 题仇实甫《汉宫春晓图卷》》
清代·周之琦

野雉亡来，哀蝉吟后，汉宫别样春光。玉树周阿，金釭衔壁，粉云浮动花香。

舞裙留住，趁殿角、西风未凉。班姬何许，空裂齐纨，掩袂情伤。

繁华过眼沧桑。沙麓元城，妖谶难防。传诏纷驰，持弓栏入，做成文母祯祥。

仲卿书奏，累长信、轻抛泪行。谁移炎祚，休说当时，祸水昭阳。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。